Бижутата се изработват от най-различни на пръв поглед непотребни елементи. Всъщност, точно това е, което ги прави толкова специални! Най-често използваните материали са рециклирани часовникови елементи от стари ръчни часовници (зъбни колелца, механизми, стрелки, циферблати). В допълнение се използват също бижутерска смола, полускъпоценни камъни (аметист, тюркоаз, ахат, розов кварц, планински кристал, лунен камък и др.), стоманени елементи (щифтове за обеци, верижки), кожа, дърво или полимерна глина за основите, обработени гилзи, кристали Сваровски и чешки мъниста.